Diari Oficial de la Generalitat Valenciana


Sumari del DOGV 7734, del 04-03-2016 (2016/1445)

RESOLUCIÓ de 23 de febrer de 2016, de la Conselleria de Sanitat Universal i Salut Pública, per la qual es convoquen set beques en la Direcció General de Farmàcia i Productes Sanitaris per al foment de la formació complementària en diverses matèries.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7734

Data del DOGV
:   04-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1445


Data del document
:   23-02-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 23 de febrer de 2016, de la Conselleria de Sanitat Universal i Salut Pública, per la qual es convoquen set beques en la Direcció General de Farmàcia i Productes Sanitaris per al foment de la formació complementària en diverses matèries. [2016/1445]  
La prestació farmacèutica és un dels pilars bàsics de les polítiques sanitàries. Tant l'ordenació i el control de les prestacions com la provisió, assistència i prestacions complementàries, conformen una xarxa ineludible per a oferir al ciutadà una sanitat de qualitat i segura.  
  
La realització de pràctiques professionals en l'àmbit de l'Administració pública oferix una oportunitat formativa als jóvens llicenciats/graduats i constituïx un valuós instrument per a complementar els coneixements teòrics adquirits en els seus estudis universitaris.  
En el marc de la política dirigida a la integració i formació de jóvens, la concessió de beques suposa un suport important, ja que el seu principal objectiu es concreta a afavorir l'exercici del dret a l'educació i el desenrotllament socioprofessional dels jóvens, completar-ne la formació acadèmica o dur a terme determinats estudis en el camp de la investigació científica i tecnològica, i facilitar les pràctiques professionals i/o l'especialització professional i aconseguir, amb això, un complement a la seua formació acadèmica, al mateix temps que es faciliten els primers contactes amb el món laboral en el sector públic, tot això d'acord amb les competències exclusives de la Generalitat arreplegades en els articles 49.1 i 53.1 de l'Estatut d'Autonomia de la Comunitat Valenciana.  
Amb este fi, la Conselleria de Sanitat Universal i Salut Pública, en el marc de la política dirigida a fomentar la formació dels becats través de la realització de pràctiques professionals, convoca la concessió de set beques en la Direcció General de Farmàcia i Productes Sanitaris.  
  
L'aprovació de la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament de la llei mencionada, el Decret 132/2009, de 4 de setembre, del Consell, pel qual es regula la concessió de beques, i l'Orde 17/2011, de 6 de maig, de la Conselleria de Justícia i Administracions Públiques, per la qual es desenrotlla el capítol II de les beques de pràctiques professionals del Decret 132/2009, fan necessària l'elaboració i publicació d'esta resolució, i es respecten les noves exigències de les normes esmentades.  
Per això, i en virtut de les facultats que em conferix el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, així com els articles 28 de la Llei 5/1983, de 30 de desembre, del Consell, i 160.2 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, i segons el que establix el Decret 132/2009, de 4 de setembre, del Consell, pel qual es regula la concessió de beques, resolc:  
  
Primer. Objecte i àmbit d'aplicació  
Constituïx l'objecte de la present resolució procedir a la convocatòria d'un procediment de concurrència competitiva per a la concessió de set beques per al foment de la formació complementària en diverses matèries, en la Direcció General de Farmàcia i Productes Sanitaris de la Conselleria de Sanitat Universal i Salut Pública.  
Les beques tenen per objecte el foment de la formació complementària en la Direcció General de Farmàcia i Productes Sanitaris de la Conselleria de Sanitat Universal i Salut Pública, en les matèries següents:  
  
- 1 beca en el Programa del Gestor de Farmacovigilància: Maneig i Anàlisi Meddra.  
- 1 beca en el Programa del Gestor d'Establiments Sanitaris d'Atenció Farmacèutica: Sistema de Planificació Farmacèutic.  
- 2 beques en el Programa de Comissions Multidisciplinàries de Consens Terapèutic.  
- 1 beca en el Programa Avançat de Coneixement del Programa d'Estudis Clínics de Medicaments i Productes Sanitaris a la Comunitat Valenciana (PECME).  
- 1 beca en el Programa d'Assistència Farmacèutica en Atenció Ambulatòria i Hospitalària.  
- 1 beca en el Programa de Modernització de Gestió Farmacèutica Sociosanitària.  
Esta formació s'efectuarà a través de pràctiques professionals realitzades en distintes unitats adscrites a la Direcció General de Farmàcia i Productes Sanitaris de la Conselleria de Sanitat Universal i Salut Pública.  
  
Segon. Nombre de beques  
Es convoquen set beques destinades a llicenciats i graduats en Farmàcia, que exerciren les activitats objecte de les beques en la Direcció General de Farmàcia i Productes Sanitaris.  
Els requisits de titulació els següents:  
- 1 beca destinada a llicenciats-graduats en Farmàcia per a la realització de pràctiques professionals en el Programa del Gestor de Farmacovigilància i Vigilància de Productes Sanitaris.  
- 1 beca destinada a llicenciats-graduats en Farmàcia per a la realització de pràctiques professionals en el Programa del Gestor d'Establiments Sanitaris d'Atenció Farmacèutica.  
- 2 beques destinades a llicenciats-graduats en Farmàcia per a la realització de pràctiques professionals en el Programa de Comissions Multidisciplinàries de Consens Terapèutic.  
- 1 beca destinada a llicenciats-graduats en Farmàcia per a la realització de pràctiques professionals en el Programa d'Estudis Clínics de Medicaments i Productes Sanitaris a la Comunitat Valenciana (PECME).  
- 1 beca destinada a llicenciats-graduats en Farmàcia per a la realització de pràctiques professionals en el Programa d'Assistència Farmacèutica en Atenció Ambulatòria i Hospitalària.  
- 1 beca destinades a llicenciats-graduats en Farmàcia per a la realització de pràctiques professionals en el Programa de Modernització de Gestió Farmacèutica Sociosanitària.  
  
Tercer. Dotació, duració i pagament de la beca  
1. Les beques dels programes:  
- Programa del Gestor d'Establiments Sanitaris d'Atenció Farmacèutica: Sistema de Planificació Farmacèutic.  
- 1 beca del Programa de Comissions Multidisciplinàries de Consens Terapèutic.  
- Programa Avançat de Coneixement del Programa d'Estudis Clínics de Medicaments i Productes Sanitaris a la Comunitat Valenciana (PECME).  
- Programa de Modernització de Gestió Farmacèutica Sociosanitària.  
Les beques estan dotades amb 1.000 - bruts mensuals, subjectes a les retencions que procedisquen legalment, i suposa un import brut màxim de 12.000 - cada becari, i el global màxim de la convocatòria és de 48.000 ?, i es financen a càrrec de l'aplicació pressupostària 48.71.96.6140.392.80.4, codi línia comptable S4542000, dels pressupostos de la Generalitat, segons el desglossament inicial següent:  
  
Any 2016 Any 2017 Total  
20.000 - 28.000 - 48.000 -  
  
  
De conformitat amb el Reial Decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social, es procedirà al finançament de la quota empresa de la Seguretat Social dels adjudicataris de la present convocatòria a càrrec de l'aplicació pressupostària 02.60.28.1978.593.35.3, codi línia comptable S4542000, pels imports que s'establisquen en la normativa vigent en la present matèria.  
  
La duració de les beques mencionades comprendran, des de la incorporació de l'adjudicatari per mitjà d'una resolució de la Direcció General de Farmàcia i Productes Sanitaris, fins a un període màxim de 12 mesos. La incorporació del becari no serà, en cap cas, anterior al 31 de juliol de 2016  
2. Les beques dels programes:  
- Programa del Gestor de Farmacovigilància: Maneig i Anàlisi Meddra.  
- 1 beca del Programa de Comissions Multidisciplinàries de Consens Terapèutic.  
- Programa d'Assistència Farmacèutica en Atenció Ambulatòria i Hospitalària.  
Les beques estan dotades amb 1.000 - bruts mensuals, subjectes a les retencions que procedisquen legalment, i suposa un import brut màxim de 12.000 - cada becari, i el global màxim de la convocatòria és de 36.000 ?, i es financen a càrrec de l'aplicació pressupostària 61.40.23.0097.251.94.2, codi línia comptable S4542000, dels pressupostos de la Generalitat, segons el desglossament inicial següent:  
  
Any 2016 Any 2017 Total  
6.000 - 30.000 - 36.000 -  
  
  
De conformitat amb el Reial Decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social, es procedirà al finançament de la quota empresa de la Seguretat Social dels adjudicataris de la present convocatòria a càrrec de l'aplicació pressupostària 70.41.22.5479.348.13.2, codi línia comptable S4542000, pels imports que s'establisquen en la normativa vigent en la present matèria.  
  
La duració de les beques mencionades comprendran, des de la incorporació de l'adjudicatari per mitjà d'una resolució de la Direcció General de Farmàcia i Productes Sanitaris, fins a un període màxim de 12 mesos. La incorporació del becari no serà, en cap cas, anterior al 31 d'octubre de 2016.  
3. Amb la finalitat de maximitzar el període de formació de l'adjudicatari en el cas que l'inici de les beques siga posterior a la data indicada anteriorment, podran reajustar-se els imports previstos en la present convocatòria, sempre que hi haja crèdit adequat i suficient en els pressupostos corresponents.  
4. El període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
  
5. L'import de la beca s'abonarà mensualment, després del certificat previ de la Direcció General de Farmàcia i Productes Sanitaris i una vegada practicades les retencions legals corresponents.  
6. La no-incorporació del becari en el termini assenyalat suposarà la renúncia a la beca concedida.  
  
Quart. Beneficiari de la beca i requisits dels sol·licitants  
Podran obtindre la condició de beneficiaris de les beques previstes en la present resolució, les persones físiques en les quals no concórrega alguna de les circumstàncies establides en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, per la qual cosa s'aprova el reglament de la Llei General de Subvencions, que hauran d'observar allò que s'hi ha preceptuat.  
Els sol·licitants han de tindre els requisits que es preveuen en les bases reguladores de l'annex I de l'Orde 3/2014, de 22 de maig, de la Conselleria de Sanitat.  
  
Quint. Finançament de la beca  
Les beques que regulen esta resolució es finançaran a càrrec del programa pressupostari de la Conselleria de Sanitat Universal i Salut Pública 74.37.46.8199.557.61.2, línia de subvenció amb codi comptable S4542000, dels pressupostos de la Generalitat per a l'any 2016 i el seu equivalent en el pressupost de la Generalitat de 2017.  
  
Sext. Dades de caràcter personal  
Les dades personals de les persones sol·licitants, arreplegades en el transcurs del procediment, seran incloses en el fitxer de dades de caràcter personal denominat beques de pràctiques professionals de la Generalitat, creat per l'Orde 3/2011, de 8 de novembre, de la Conselleria d'Hisenda i Administració Pública, en els termes i les condicions que s'arrepleguen en la Llei Orgànica 15/1999, de 13 de desembre, de protecció de dades de caràcter personal i en el Reial Decret 1720/2007, de 21 de desembre, pel qual s'aprova el reglament de desplegament de la referida llei orgànica.  
Els titulars de les dades personals contingudes en el fitxer automatitzat referenciat poden exercitar els seus drets d'accés, rectificació i cancel·lació de dades davant de la Direcció General de Tecnologies de la Informació c/ Miquelet, núm. 5 (46343 València).  
  
Sèptim. Formalització i termini de les sol·licituds  
Ens remetem al que establixen les bases reguladores de l'annex I de l'Orde 3/2014, de 22 de maig, de la Conselleria de Sanitat.  
  
Octau. Procediment de concessió i selecció  
1. La concessió de les beques es realitzarà pel procediment de concurrència competitiva, de conformitat amb el que establix el Decret 132/2009, de 4 de setembre, del Consell, pel qual es regula la concessió de beques i amb l'article 6 de l'Orde 17/2011, de 6 de maig, que regula el procés de selecció.  
2. Es constituiran comissions de valoració per a l'examen i valoració de les sol·licituds presentades. Estes comissions, ja que són òrgans col·legiats, s'ajustaran en el seu funcionament al règim establit per a estos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
3. La selecció dels becaris s'ordenarà en primer lloc d'acord amb la puntuació obtinguda en l'autobaremació, segons els mèrits requerits en la present convocatòria en el resolc deu. A la vista dels mèrits al·legats en el currículum, la comissió avaluadora valorarà els mateixos d'acord amb la informació obtinguda en l'autobaremació que s'obtindrà de forma automàtica en omplir el currículum, que en tot cas respectarà els apartats i les puntuacions del barem general establit en l'annex II del Decret 132/2009, de 4 de setembre, del Consell. Els candidats que obtinguen les 10 millors puntuacions seran convocats per a la realització d'una entrevista o prova que versarà sobre el contingut del seu currículum, concretament, experiència acadèmica, professional i maneig de sistemes informàtics, De conformitat amb el que establix l'apartat F del resolc deu. L'anunci de la realització de l'entrevista o prova serà publicat en el portal d'internet de la Conselleria de Sanitat Universal i Salut Pública de la Generalitat www.san.gva.es amb una antelació mínima de 48 hores.  
  
4. Les 2 beques destinades a llicenciats-graduats en Farmàcia per a la realització de pràctiques professionals en el programa de comissions multidisciplinàries de consens terapèutic, es concedirà de la manera següent: una beca en què la incorporació de l'adjudicatari no serà en cap cas anterior al 31 de juliol de 2016 es concedirà a qui haja obtingut la primera puntuació més alta entre els sol·licitants a esta i una beca en què la incorporació de l'adjudicatari no serà en cap cas anterior al 31 d'octubre de 2016, a qui haja obtingut la segona puntuació més alta entre els sol·licitants a esta. En este sentit, s'establix una borsa de reserva comuna per si es produïx cap renúncia o abandó de manera indistinta, en una de les 2 beques del present programa.  
  
5. Comissió avaluadora  
a) Es constituïx la comissió avaluadora que estarà presidida per la directora general de Farmàcia i Productes Sanitaris i estarà composta a més:  
Pels membres següents:  
- José Manuel Ventura Cerdá, subdirector general d'Optimització i Integració.  
- Jesús Larruga Riera, cap del Servici de Prestació Farmacèutica i Dietoterapèutica.  
- Julio Muelas Tirado, cap del Servici d'Ordenació, Control i Vigilància de Productes Farmacèutics.  
- Beatriz Pedrós Marí, farmacèutica inspectora de la Direcció General de Farmàcia i Productes Sanitaris.  
- José Luis Comes Badía, tècnic superior del Servici d'Ordenació, Control i Vigilància de Productes Farmacèutics.  
- Amparo Santolaria Brun, tècnica superior del Servici de Prestació Farmacèutica i Dietoterapèutica.  
b) Actua de secretària de la comissió Beatriz Pedrós Marí.  
c) El funcionament d'esta comissió haurà d'adaptar-se al que establix la present convocatòria i de manera subsidiària a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
d) De conformitat amb l'article 7.4 del Decret 132/2009, el barem per a la concessió de les beques, es regirà pel que establix el resolc deu de la present convocatòria.  
6. Tramitació  
a) La tramitació dels expedients corresponents a la concessió de les beques correspondrà:  
- Al Servici d'Ordenació, Control i Vigilància de Productes Farmacèutics, per a les beques de gestor de farmacovigilància i vigilància de productes sanitaris i gestor d'establiments sanitaris.  
- A la Subdirecció General d'Optimització i Integració, per a les beques de programa de comissions multidisciplinàries de consens terapèutic i programa avançat de coneixement del Programa d'Estudis Clínics de Medicaments i Productes Sanitaris a la Comunitat Valenciana (PECME).  
- Al Servici de Prestació Farmacèutica i Dietoterapèutica, per a les beques de protocols especials de prescripció, programa d'assistència farmacèutica en atenció ambulatòria i hospitalària i programa de modernització de gestió farmacèutica sociosanitària.  
b) A la vista dels mèrits al·legats en el currículum, la comissió avaluadora valorarà estos d'acord amb la informació obtinguda en l'autobaremació que s'obtindrà de forma automàtica en omplir el currículum, que en tot cas respectarà els apartats i puntuacions del barem general establit en el Decret 132/2009, de 4 de setembre, del Consell.  
  
c) Els candidats que obtinguen les 10 millors puntuacions seran convocats per a la realització d'una entrevista o prova de conformitat amb l'apartat número 3 del resolc octau i lletra F del resolc nové.  
  
d) Després de la realització de la present entrevista, es publicarà durant 10 dies la llista provisional, ordenada segons la puntuació obtinguda per tots els aspirants, per a la fase d'al·legacions.  
e) La comissió tindrà facultats per a resoldre tots els dubtes que apareguen en la interpretació de les bases. Una vegada finalitzat el procés selectiu la comissió elaborarà una proposta de concessió de beques que contindrà la relació de beneficiats i podrà incloure una borsa de reserva per si es produïx cap renúncia o abandó. La comissió podrà proposar deixar deserta, totalment o parcialment l'adjudicació de les beques convocades, quan cap dels sol·licitants no tinga els requisits exigits en les bases.  
  
Nové. Resolució de la convocatòria i recursos contra esta  
Ens remetem al que establixen les bases reguladores de l'annex I de l'Orde 3/2014, de 22 de maig, de la Conselleria de Sanitat.  
  
Deu. Barem per a avaluar els mèrits personals en la concessió de beques  
D'acord amb el que disposen els articles 7.4 i 18.4 del Decret 132/2009, de 4 de setembre, la Direcció General de Farmàcia i Productes Sanitaris de la Conselleria de Sanitat Universal i Salut Pública, determina el barem següent:  
A. Expedient acadèmic  
El màxim de puntuació que podrà obtindre's en este apartat serà, com a màxim, de 13 punts.  
1. La puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts. Quan la ponderació estiga realitzada amb una puntuació 0-4 s'aplicarà allò que s'ha disposat en apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.  
  
2. Altres títols acadèmics oficials que no constituïsquen un requisit per a la concessió. En este subapartat la puntuació màxima serà de 3 punts:  
Doctor: 2 punts.  
Altres llicenciatures: 1 punt.  
Altres diplomatures: 0,50 punts.  
B. Coneixements de valencià  
La puntuació màxima que es podrà obtindre en este apartat serà com a màxim de 2,50 punts.  
1. Només es valoraran els certificats expedits o homologats per la Junta Qualificadora de Coneixements de Valencià, d'acord amb l'escala següent i es puntuarà exclusivament el nivell més alt acreditat:  
  
Oral: 0,25 punts.  
Elemental: 0,50 punts.  
Mitjà: 0,75 punts.  
Superior: 1,00 punt.  
2. Especialitat de correcció de textos: 0,50 punts.  
3. Especialitat en llenguatge als mitjans de comunicació: 0,50 punts.  
4. Especialitat en llenguatge administratiu: 0,50 punts.  
C. Coneixement d'idiomes de la Unió Europea  
El màxim de puntuació que podrà obtindre's en este apartat serà com a màxim de 2 punts.  
1. Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts. La puntuació màxima que es podrà obtindre per al conjunt dels idiomes i cursos acreditats serà d'1 punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.  
En el cas que el coneixement d'un idioma s'acredite per títol universitari i haja sigut valorat en l'apartat A.2 no es podrà computar també en este apartat. Este apartat i el següent s'aplicaran de forma excloent, i s'optarà en cada convocatòria per algun dels dos, si és el cas.  
  
2. Altres idiomes cooficials de la Unió Europea: de 0 a 1 punt. Només es valoraran els títols expedits per les escoles oficials d'idiomes, universitats, ministeris o organismes oficials acreditats. Es valorarà cada nivell superat amb 0,10 punts.  
D. Coneixements addicionals  
El màxim de puntuació que podrà obtindre's en este apartat serà com a màxim de 6 punts.  
1. Experiència professional relacionada directament amb l'objecte de la beca, fins a 2 punts, i es computarà 0,10 per cada mes complet treballat.  
2. Cursos de formació relacionats amb l'objecte de la beca, fins a un màxim de 4 punts. Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:  
a) De 200 o més hores, 3,00 punts.  
b) De 100 o més hores, 2,00 punts.  
c) De 75 o més hores, 1,50 punts.  
d) De 50 o més hores, 1,00 punt.  
e) De 25 o més hores, 0,50 punts.  
f) De 15 o més hores, 0,20 punts.  
Els centres de formació que impartisquen cursos han de ser organismes oficials o centres reconeguts. En cap cas es puntuaran en el present subapartat ni en l'apartat C anterior els cursos de valencià i d'idiomes.  
  
E. Altres mèrits  
Es valorarà fins a un màxim de 2 punts aquells altres mèrits, relacionats amb l'objecte de la convocatòria, que no estiguen inclosos en la resta d'apartats:  
- Coneixements d'ofimàtica a nivell usuari, processament de textos, fulls de càlcul, gestor de bases de dades, etc. (es computarà 0,30 per cada curs realitzat)  
- Publicacions, articles en determinats mitjans (es computarà 0,20 per cada publicació)  
- Docència impartida en centres oficials (es computarà 0,20 per cada 5 hores lectives impartides)  
F. Entrevista/prova  
El màxim de puntuació que podrà obtindre's en este apartat serà com a màxim de 7,50 punts.  
La valoració que s'atorgue en este apartat no podrà superar el 30 % de la puntuació màxima que es puga obtindre per mitjà de la suma de la resta d'apartats que s'incloguen en la convocatòria.  
Els candidats que obtinguen les 10 millors puntuacions seran convocats per a la realització d'una entrevista o prova que versarà sobre el contingut del seu currículum, concretament, experiència acadèmica, professional i maneig de sistemes informàtics.  
L'anunci de la realització de l'entrevista o examen serà publicat en el portal d'internet de la Conselleria de Sanitat de la Generalitat www.san.gva.es amb una antelació mínima de 48 hores.  
  
Onze  
Esta convocatòria no necessita la notificació a la Comissió Europea ja que no té tots els requisits de l'article 107 del Tractat de Funcionament de la Unió Europea, de conformitat amb el que preveuen els articles 3.4 i 7.4 del Decret 147/2007, del Consell (DOCV 5596, 11.08.2007), ja que les ajudes previstes van destinades a l'atorgament de beques per a practiques professionals, els beneficiaris de les quals són persones físiques que no exercixen activitat econòmica, i, per tant, no afecta els intercanvis comercials entre estats membres, no produïx cap falsejament a la competència, ni afavorix determinades empreses o produccions.  
  
Dotze  
S'autoritza el titular de la Direcció General de Farmàcia i Productes Sanitaris perquè, en l'àmbit de les seues competències, adopte les mesures i resolucions necessàries per al desplegament i execució de la present convocatòria.  
  
Tretze  
Esta resolució produirà efectes a partir de l'endemà de la publicació en el Diari Oficial de la Comunitat Valenciana.  
  
Cartorze  
Les bases reguladores de la present convocatòria són les establides en l'annex I de l'Orde 3/2014, de 22 de maig, de la Conselleria de Sanitat.  
  
Quinze  
En tot allò no regulat en esta resolució, caldrà ajustar-se al que establix la Llei de la Hisenda Pública de la Generalitat i en els preceptes bàsics de la Llei 38/2003, de 17 de novembre, General de Subvencions, del Reial Decret 877/2006, de 21 de juliol, pel qual s'aprova el Reglament de la Llei 38/2003, en el Decret 132/2009, de 4 de setembre, del Consell, pel qual es regula la concessió de beques, i en l'Orde 17/2011, de 6 de maig, per la qual es desenrotlla el capítol II de les beques de pràctiques professionals, del Decret 132/2009.  
  
Setze  
Contra esta resolució, que posa fi a via administrativa, es podrà interposar un recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, si bé, podrà interposar-se potestativament, recurs de reposició davant de la consellera de Sanitat en el termini d'un mes, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
  
  
València, 23 de febrer de 2016.- La consellera de Sanitat Universal i Salut Pública: Carmen Montón Giménez.